Phat kaphrao

Pad kaphrao (; salin: telasih tumis), tauka disepil pad kaprow, pad kaprao, tauka pad gaprao, nya siti ari pemakai Thailand ti pemadu dikerinduka di Thailand.

 Sejarah 
Phat kaphrao bepun urung jeman perintah Raja Rama VII (r. 1925–1935 M), lebuh orang China ke datai ba menua Thailand berengkah nyual pemakai nya ba restoran. Sebedau penemu phat kaphrao, lauk ke pemadu sebaka iya nya phat bai horapha (dagin chapi ke ditumis enggau telasih). Lauk tu nyangka diubah ari lauk China xiāngcài chǎo niúròu ().

Phat kraphao dianggap nyadi pemakai nasional di Thailand kemaya hari tu tang iya semina nyadi popular di menua nya pengudah taun 1957. Phat kaphrao dipasukka dalam bup nyumai ba ujung taun 1970-an tang chara nyendiaka iya bebida. Iya ngaul pengawa ngasin dagin ke udah ditutuk enggau arak dulu, udah nya ngelauk lauk nya ngena sos ikan enggau gula aja.

 Utai dikena 
Phat kaphrao tu ngundan dagin baka babi, manuk, chapi, tauka pemakai tasik ti digoreng enggau telasih enggau bawang burak. Iya dipantaika enggau asi lalu tau ditambah enggau telu guring. Utai asai terunah iya nya kichap, sos ikan Thailand, sos tiram (enda ibuh), gula tebu, enggau chabi padi.

Sepemanjai maya, phat kaphrao udah berevolusyen enggau penambah utai bukai baka telu abad China enggau sayur menua Thailand, iya nya kacang asparagus, jagung mit, bawang, luba, chabi gadung, kulat, rebung enggau pucuk nyiur. Taja pia, nambahka sayur dalam phat kaphrao mega dipeda nyadi pengawa ngurangka ungkus dagin sereta nambahka margin penguntung ari piak orang ke bejual pemakai.

 Kereban sanding